Dalk nóg 'n diefstal by SSA | Maroela Media
Die DA wil 'n dringende portefeuljevergadering met die minister van staatsveiligheid belê nadat die Staatsveiligheidsagentskap (SSA) se kantoor in Pretoria glo beroof is.
Indien dit waar is, is dit die tweede keer sedert 2015 wat dié instelling beroof is. Tóé is R17 miljoen in buitelandse valuta uit die kluise van die agentskap se kantoor in Lyttelton, Centurion, gesteel. Die meeste van die mense wat destyds betrokke was, het vir die departement gewerk.
"Nou blyk dit dieselfde kantoor is wéér besteel. Dié keer is selfs die CCTV-kameras weggedra," sê by Dianne Kohler Barnard, die DA se skaduminister vir staatsveiligheid.
"Rowers het glo net ingestap, die multimiljoen rand se kluis oopgesluit en is vort met sensitiewe dokumente en 'n onbekende bedrag kontant," sê Kohler Barnard.
"Die sekerheidswag was gerieflikheidshalwe afwesig toe dit gebeur het."
Volgens Kohler Barnard het beamptes eers besef die kantoor is beroof toe werkers die volgende dag vir werk opgedaag het en gesien het die kluis is leeg. "En hierdie is die mense wat in beheer is van die land se veiligheid," het Kohler Barnard opgemerk.
Kohler Barnard is veral bekommerd oor die sensitiewe aard van die dokumente en die motief vir die diefstal.
Dit is baie kommerwekkend! Iemand het groot geld betaal vir groot geheime. Hier kom n ding.
dis darem so maklik, stap in, dra weg en vort is baie goed
Iemand het duidelik groot belang by sommige van die dokumente wat in daardie kluis gestoor was. Ons sal seker nooit weet wat dit was nie.
En die veiligheidswag sorg toe dat hy afwesig is. Ek wonder wat was sy fooi vir deelname hiervan ? Sy wegstap was glad nie toevallig gewees nie.